text: 今日排隊排左20分鐘倒就有位 真係好多人 叫左奶醬多 蛋牛治同火腿奄列 首先奶醬多 哄到脆一脆 超多花生醬同煉奶 我覺得三個之中最好味☺️ 而蛋牛治真係好大份 蛋超厚 而咸牛肉味道好似午餐肉😂 十幾蚊咁大份真係好抵 而最出名既火腿奄到 真係比普通大三倍 我反而覺得火腿少左d 食落去蛋有好香奶味 最後太口渴 叫左杯紅豆冰 紅豆幾多但細粒 反而淡奶味比較香滑 幾好飲 份量大 叫左三樣野同一杯紅豆冰對兩個人黎講係食唔哂 建議唔好咁兩碟有蛋既食物 因為好濟 八十幾蚊兩個人又咁飽 抵食